ဒဲန်စေတ်ꩻလာဗွေ မဟာသမယနီꩻ(ထူꩻချာꩻချက်)

ဒဲန်စေတ်ꩻလာဗွေ မဟာသမယနီꩻ ထူꩻချာꩻချက်နောဝ်ꩻ တောင်ꩻမုဲင်ခါꩻသွော့ လယိုအတွိုင်ꩻနေား။
၁။ လိုပ်ꩻလုဲင်းသွို့ခြံသားသီး တရိမ်ဝင်ꩻထီတဲင်တနွိုင်ထေင်ညင်ꩻ ရွို့ꩻရန်ႏဝင်ꩻ ငိမ်ꩻချံꩻထိုꩻနီꩻ၊  ၂။ ကပိလဝတ်ခမ်းသား တောမ်ႏ ကောလိယခမ်းသားသီး နီဖဲ့ꩻနီခေါဝ် စဲ့ꩻတွိုက်ပွယ်ꩻဘေꩻအန္တရာယ်ႏ ထွာတယ်ꩻတောဝ်းတဲင်  ထူႏငိမ်ꩻချံꩻရေꩻနီꩻ။  ၃။ လူꩻတနံဗျဟ္မာႏ အသုရာႏသီး တောမ်ႏ ဂဠုန်ႏနဂါꩻသီး၊ ဗွေႏရဟန်ꩻသီး ခြွောန်းလွဝင်ꩻနီꩻ (အောဝ်ႏယိုတလဲင်ႏလူမ်ꩻသွူ)၊ 
၄။ ခူန်ပိုမင်ꩻသာꩻငတ်ꩻရျာꩻသီး ထင်ႏဗုဲင်လွရဟန်နွို့ꩻဖိုင်သော့ꩻႏတဲင်သာႏ သနာႏနီꩻ၊ ၅။ ဗွေႏရဟန်ꩻအပါꩻငတ်ꩻရျာꩻလူမ်းလူမ်း ထွာလို့လို့ ရဟန္တာႏနီꩻ၊ ၆။ နိမ္မိတဖရာꩻ ရီထွူ ပကတိဖရာꩻနောဝ်ꩻ စေနယ်ချာဖေႏတဲင်လိုꩻလူꩻသီး နာႏထူႏဗာႏနုဲင်းနုဲင်း ဗွေႏဖရာꩻသီး အရီ-အစေ နီꩻ၊   ၇။ ကောပ်ပွိုးစွောန်ႏ မဟာသမယယိုတဲင်ဂဠုန်ႏ တောမ်ႏ နဂါꩻသီး ရွို့ရန်ႏတောဝ်းဝင်ꩻတဲင် မေတ္တာႏသꩻဗွာ အွောန်ႏချာငါဝင်ꩻနီꩻ၊  ၈။ ဟောꩻနယ်ခါꩻဖေႏ ဆဲင်ႏရာꩻမဟာသမယသုတ္တန်ႏ နုတ်ꩻစွိုးနီꩻ၊  ၉။ ဘိက္ခုနီသာသနာႏ ပေါႏလွောန်ထွာလွောန်စစနီꩻ နုဲင်းယိုဖိုင်ႏသွူ။ (တောင်ꩻသေꩻ - ဗွေႏ ခူန် နင်ꩻသီး ယံထေႏကသေထွꩻ ဖေႏကလꩻဗဟုသုတ အကဲန်အဗဲ့ꩻတဲင် ဖန်းဖြယ်နယ်ဗာႏနုဲင်းယိုသွူ။) မဟာသမယသုတ်ယိုနောဝ်ꩻ နီꩻဗွေႏဖရာꩻ ဟောꩻသေꩻခါꩻဖေႏ ဒဲန်စေန်ꩻလာနောဝ်ꩻသွူ။ နောဝ်ꩻမꩻ ရွောစ်ဘာသ်သေႏသေႏလွသွော့ဝင်ꩻ 
မဟာသမယသုတ် ကရိုꩻနောဝ်ꩻ...။သထူင်ႏပေႏ ခူန်သာ (မီꩻရဲ့)

 အာႏကွိုꩻ 

ကဏ္ဍ:ဗုဒ္ဓဘာႏသာႏ